open-index/open-wikipedia-markdown huggingface dataset:
Տալա (Ուրուգվայ)

**Տալա** () — քաղաք Ուրուգվայի հարավում, Կանելոնես դեպարտամենտի տարածքում։

## Աշխարհագրություն
Քաղաքը գտնվում է դեպարտամենտի հյուսիսային մասում, Տալա (որի անունովել, քաղաքը ստացել է իր անվանումը) գետի աջ մասում, որը գտնվում է ծովի մակարդակից 59 մետր բարձրության վրա։
Տալան գտնվում է Կանելոնեսից 50 կիլոմետր հյուսիս-արևելք հեռավորության վրա` վարչական դեպարտամենտական կենտրոնից և (NNE) Մոնտեվիդեոից (երկրի մայրաքաղաք) 60 կիլոմետր հյուսիս-հյուսի-արևելք հեռավորության վրա։ Մոտակա քաղաքացիական օդանավակայանը տեղակայված է Մոնտեվիդեոյում։

## Պատմություն
Տալան հիմնվել է 1860 թվականի մայիսի 2-ին։ Փոքր քաղաքի աստիճան (*Villa*) է ստացել 1925 թվականի մայիսի 15-ին։ Մեծ քաղաքի աստիճան (*Ciudad*)՝ 1960 թվականի ապրիլի 28-ին։

## Բնակչություն
Ըստ 2011 թվականի մարդահամարի բնակչությունը կազմում էր 5089 մարդ։

Տեղեկատու. *Instituto Nacional de Estadística de Uruguay*

## Հայտնի բնիկներ
* Քրիստիան Ստուանի — Ուրուգվայի ֆուտբոլի ազգային հավաքականի ֆուտբոլիստ` հարձակվող

## Ծանոթագրություններ

## Արտաքին հղումներ
* INE map of Tala 

Կատեգորիա:1860 թվականին հիմնադրված բնակավայրեր
Կատեգորիա:Ուրուգվայի բնակավայրեր
Կատեգորիա:Ուրուգվայի քաղաքներ
Ջիբրալթարի օրհներգ

**Ջիբրալթարի օրհներգ** (), Բրիտանական անդրծովյան տարածք Ջիբրալթարի ազգային օրհներգ։ Ինչպես Մեծ Բրիտանիայի մնացյալ անդրծովյան տարածքներում, այնպես էլ Ջիբրալթարում օգտագործվում է համաբրիտանական «Աստված, պահպանիր Թագուհուն» օրհներգը։ Սակայն կա նաև տեղական օրհներգ, որը ազգային երգ է և գրվել է 1994 թվականին։ Բառերի և երաժշտության հեղինակը Պիտեր Էմբերլին է, որը ջիբրալթարցի չէ։

Օրհներգը կատարվում է Ջիբրալթարի ազգային տոնի և պաշտոնական միջոցառումներում Ջիբրալթարի ներկայացման ժամանակ։

## Օրհներգի բառեր
: Gibraltar, Gibraltar the rock on which I stand,
: May you be forever free, Gibraltar, my own land.
: Mighty pillar, rock of splendour, guardian of the sea,
: Port of hope in times of need, rich in history.

: Gibraltar, Gibraltar, the rock on which I stand,
: May you be forever free, Gibraltar my own land.
: God give grace to this our homeland, help us to live as one,
: Strong in freedom, truth and justice, let this be our song:

: Gibraltar, Gibraltar, the rock on which I stand,
: May you be forever free, Gibraltar! Gibraltar! My own land.

## Ծանոթագրություններ

## Արտաքին հղումներ
* Լսել Օրհներգը 
* Օրհներգի նոտաները

Կատեգորիա:Ազգային օրհներգեր
Կատեգորիա:Ջիբրալթար
Աֆղանստանի զինանշան

thumb|350x350px|National Emblem of Afghanistan |Սև և սպիտակ տարբերակ
thumb|350x350px|Ոսկեգույն տարբերակ

**[[Աֆղանստան]]ի զինանշան**, Աֆղանստանի ազգային նշաններից մեկն է։

Նշանի վերջին փոփոխությունը արաբերեն մակագրության ավելացումն էր նրա վերևի հատվածում։ Միջին հատվածում պատկերված է մզկիթ՝ միհրաբով և մինբարով։ Մզկիթից կախված են Աֆղանստանի 2 ազգային դրոշ։ Մզկիթը շրջափակված է ոսկե ցորենի շերտերով, որի ներքևում էլ նշված է Հիջրի տարին՝ 1298 թվականը (Գրիգորյան օրացույցով 1919 թվական), երբ Աֆղանստանը անկախացավ Բրիտանիայից։

## Պատմական զինանշաններ

Emblem of Afghanistan (1901-1919).svg|Աֆղանստանի Էմիրություն (1901–1919)
Emblem of Afghanistan (1919-1926).svg|Աֆղանստանի Էմիրություն (1919–1926)
Emblem of Afghanistan (1926-1928).svg|Աֆղանստանի թագավորություն (1926–1928)
Emblem of Afghanistan (1928-1929).svg|Աֆղանստանի թագավորություն (1928–1929)
Emblem of Afghanistan (1929).svg|Աֆղանստանի թագավորություն (1929)
Emblem of Afghanistan (1931-1973).svg|Աֆղանստանի թագավորություն (1931–1973)
Emblem of Afghanistan (1973–1974).svg|Աֆղանստանի Հանրապետություն (1973–1974)
Emblem of Afghanistan (1992-1996).svg|Աֆղանստանի Իսլամական պետություն (1992–2002)
Emblem of Afghanistan (2002-2004).svg|Աֆղանստանի անցումային իսլամական պետություն (2002–2004)
Emblem of Afghanistan (2004–2013).svg|Աֆղանստանի Իսլամական Հանրապետություն (2004–2013)


## Ծանոթագրություններ

Կատեգորիա:Աֆղանստանի պետական խորհրդանիշեր
Սոֆի Գրեգուար

**Սոֆի Գրեգուար** (, ), կանադացի լրագրող, հաղորդավարուհի և մոդել, Կանադայի վարչապետ Ջասթին Թրյուդոյի կինը։

## Կենսագրություն
Սոֆի Գրեգուարը ծնվել է 1975 թվականի ապրիլի 24-ին Կանադայի Քվեբեկ նահանգի Մոնրեալ քաղաքում։ Հայրը բրոքեր է, մայրը՝ բուժքույր։ Սովորել է Մոնրեալի Ուտրեմոն թաղամասի «Սեն Նոմ դը Մարի» մասնավոր գիշերօթիկ դպրոցում։ Մտադրվելով գնալ հոր հետքերով՝ ուսումը շարունակել է ՄաքԳիլի համալսարանի առևտրի ֆակուլտետում, այնուհետև տեղափոխվել է Մոնրեալի համալսարան և ավարտել այն՝ ստանալով բակալավրի աստիճան միջազգային հարաբերությունների բնագավառում։

Գրեգուարը կարծում է, որ «ունեցել է երջանիկ մանկություն», եղել է լավ ուսանողուհի, հեշտությամբ է շփվել մարդկանց հետ և սիրել է սպորտը։ 17 տարեկանից նա պայքարում էր նյարդային բուլիմիայի դեմ և բուժվել է, մասնավորապես, յոգայի օգնությամբ։

## Գործունեություն
Գրեգուարն իր կարիերան սկսել է՝ որպես գովազդային ընկերության ընդունարանի օգնական և ղեկավարի քարտուղար։ Եղել է ֆոտոմոդել։ 3 տարի անց, երբ արդեն մենեջեր էր, գնացել է սովորելու ռադիոյի և հեռուստատեսության դպրոցում, որից հետո աշխատանքի է անցել խմբագրությունում։ Այստեղ նա գրում էր նորություններ (վազող տողում)։ Ավելի ուշ որպես լրագրող աշխատել է Քվեբեկի «LCN» հեռուստաընկերությունում (մի շարք այլ հեռուստաընկերություններին զուգահեռ)։ 2005-2010 թվականներին աշխատել է «CTV Television Network»-ում՝ որպես Քվեբեկի լրագրող։ Այստեղ աշխատելիս լուսաբանում էր մշակույթի, արվեստի, կինոյի և շոու-բիզնեսի խնդիրները։ Վարում է «Radio-Canada»-յի ամենօրյա հաղորդումը։

Գրեգուարն ազատ տիրապետում է ֆրանսերենին (մայրենի լեզու), անգլերենին և իսպաներենին, իսկ 2012 թվականին ստացել է յոգայի ուսուցչի վկայագիր։ Սիրում է էքստրեմալ սպորտաձևեր, նվագում է ֆլեյտա և կիթառ։ Զբաղվում է բարեգործությամբ, աշխատում է «The Shield of Athena» շահույթ չհետապնդող կազմակերպությունում, որը զբաղվում է կանանց հիմնախնդիրներով, մասնավորապես, ընտանեկան բռնության զոհերի խնդիրներով։ Նա նաև ակտիվորեն աշխատում է բուլիմիայի դեմ պայքարող կազմակերպություններում, բարեգործական նպատակներով պարբերաբար մեկնում է Աֆրիկա։ Լավ հռետոր է։

## Անձնական կյանք
thumb|150 px|աջից|Սոֆին և Ջասթին Թրյուդոն 2017 թվականին
2005 թվականի մայիսի 28-ից ամուսնացած է Կանադայի երկարամյա վարչապետ Պիեր Թրյուդոյի որդու՝ հայտնի քաղաքական գործիչ, Կանադայի վարչապետ Ջասթին Թրյուդոյի հետ (ծնվել է 1971 թվականին)։ Գրեգուարը նախկինում եղել է Ջասթինի կրտսեր եղբոր՝ Միշել Թրյուդոյի մանկության ընկերուհին և դասընկերուհին։

Գրեգուարն ու Ջասթինն ունեն երեք երեխա՝ 
* ավագ որդին՝ Քսավյեր Ջեյմսը (ծնվել է 18.10.2007),
* դուստրը՝ Էլլա-Գրեյս Մարգարետը (ծնվել է 05.02.2009),
* կրտսեր որդին՝ Ադրիանը (ծնվել է 28.02.2014):

2020 թվականի մարտի 12-ին Թրյուդո ամուսիններն իրենց մեկուսացրել են այն բանից հետո, երբ Սոֆիի մոտ գրիպի ախտանիշներ են ի հայտ եկել Մեծ Բրիտանիայում ելույթից վերադառնալուց հետո։ Վարչապետի գրասենյակը նույն օրը հայտարարել է, որ Սոֆիի մոտ ախտորոշվել է COVID-19 կորոնավիրուսային վարակ։

## Տես նաև
* Ջասթին Թրյուդո

## Ծանոթագրություններ

Կատեգորիա:Կանադացի լրագրողներ
Կատեգորիա:Կանադացի մոդելներ
Կատեգորիա:Հեռուստահաղորդավարներ
Կատեգորիա:ՄաքԳիլի համալսարանի շրջանավարտներ
Կատեգորիա:Մոդելներ այբբենական կարգով
Կատեգորիա:Մոնրեալի համալսարանի շրջանավարտներ
Կատեգորիա:Պետությունների ղեկավարների ամուսիններ
Մաքս Բրուքս

**Մայքլ Մաքսիմիլիան «Մաքս» Բրուքս** (, ), ամերիկացի գրող, դերասան, սցենարիստ։ Նրա ստեղծագործությունների մեծ մասը զոմբիների մասին է։

## Կենսագրություն
Մաքս Բրուքսը ռեժիսոր Մել Բրուքսի և դերասանուհի Էն Բենքրոֆթի որդին է։ Հայրը ազգությամբ հրեա է, իսկ մայրը՝ իտալուհի։

1994 թվականին Բրուքսն ավարտել է «Pitzer College»-ը՝ ստանալով պատմության ոլորտի բակալավրի աստիճան։ Ամուսնացած է սցենարիստ Միշել Կոլոսի () հետ։ 2005 թվականին ծնվել է նրանց որդին՝ Հենրի Մայքլ Բրուքսը։

## Ստեղծագործություններ
* «Զոմբիների միջավայրում ապրելու ուղեցույց» (2003)
* «Համաշխարհային պատերազմ Զ» (2006)
* «The Zombie Survival Notes Mini Journal» (2008)
* «Minecraft: The Island» (2017)

## Ֆիլմագրություն
Բրուքսը նկարահանվել է մի շարք ֆիլմերում և սերիալներում։

2001-2003 թվականներն աշխատել է «Շաբաթ երեկոյան ուղիղ եթերում» հեռուստաշոուի սցենարիստների խմբում, ինչի համար արժանացել է Էմմի մրցանակի։

## Ծանոթագրություններ

## Արտաքին հղումներ
* Կենսագրությունը «Лаборатория Фантастики» կայքում

Կատեգորիա:«Էմմի» մրցանակի դափնեկիրներ
Կատեգորիա:Ամերիկացի տղամարդ գրողներ
Կատեգորիա:Ամերիկացի սցենարիստներ
Կատեգորիա:Ամերիկացի կատակերգուներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ կինոդերասաններ
Լծակ

thumb|550px|Լծակի օգտագործումը։ Կարճ բազուկի վրա մեծ ուժ ստանալու համար՝ մեծ բազուկի վրա փոքր ուժ գործադրելով։
**Լծակ,** պարզ մեխանիզմ, իրենից ներկայացնում է անշարժ կետի (հենարանի) շուրջը պտտվող ձող, կամ մարմին։

## Պատմություն
Մ.թ.ա. հինգերորդ հազարամյակում մարդն օգտագործում էր կշեռքը, օգտագործելով լծակի կանոնը հավասարակշռության հասնելու համար։ Ավելի ուշ Հունաստանում ստեղվեցին կշեռքներ, որոնցում հենման կետը հնարավոր էր փոխել, և կշռել տարբեր զանգվածներ։ Մ.թ.ա. 1500 թվականին Եգիպտոսում և Հնդկաստանում ստեղվեց կռունկը՝ ջրհորից ջուր հանելու համար։ Մ.թ.ա. երրորդ դարում Արքիմեդը բացատրեց լծակի աշխատանքի մեխանիզմը։ Ըստ լեգենդի՝ Արքիմեդը, հասկանալով իր բացահայտման նշանակությունը, բացականչել է. «Տվեք ինձ հենման կետ, և ես կշրջեմ Երկիրը»։

Ցանկացած մեխանիզմ, որը ձևափոխում է մեխանիկական շարժումը, իր կառուցվածքի մեջ լծակ ունի։

## Աշխատանքի մեխանիզմ
250px|thumb|Հավասարակշռության մեջ գտնվող լծակի սխեման  <math>F_1 D_1 = F_2 D_2</math>
Լծակի աշխատանքի մեխանիզմը հիմնված է էներգիայի պահպանման օրենքի վրա։ Առաջին բեռը բարձրացնող բազուկի վրա ազդող ուժը կատարում է աշխատանք, որը հավասար է

: \ A_1 = F_1 \Delta h_1
Երկրորդ ուժը կկատարի աշխատանք, որը հավասար է.

: \ A_2 = F_2 \Delta h_2,

որտեղ \Delta h_2 — լծակի ծայրի տեղափոխուոթյունն է։

Աշխատանքները, ըստ պահպանման օրենքի իրար հավասար են.

: \ A_1 = A_2,
:\ F_1 \Delta h_1 = F_2 \Delta h_2.

Նման եռանկյունների կանոնից.

: \ F_1 D_1 = F_2 D_2.

thumb|500 px|Բազմակազմ լծակ, կազմված ''n պարզ լծակներից։''
Նման մոտեցմամբ կարելի է հաշվարկել նաև ավելի բարդ համակարգերը,օրինակ  n հատ լծակ ունեցող համակարգում,որտեղ կլինի 2n բազուկ։

: i_C= \frac {F_{R1}}{F_{(2n-1)-P}} = \frac {F_{R1}}{F_{23}} \cdot \frac {F_{23}}{F_{45}} \cdot ... \cdot \frac {F_{(2n-2)-(2n-1)}}{F_{(2n-1)-P}}= \frac {B_{2}}{B_{1}} \cdot \frac {B_{4}}{B_{3}} \cdot ... \cdot \frac {B_{(2n)}}{B_{(2n-1)}},

որտեղ․
* \ B_i — i-րորդ բազուկն է․
* \ F_{(i-1)i} — (i-1) բազուկից i բազուկին հաղորդվող ուժն է․
* \ i_C — մոտքի և ելքի ուժերի հարաբերակցությունը.

## Ծանոթագրություններ

## Գրականություն
* О Рычагѣ// Физика. С-Пб, 1831 г.

Կատեգորիա:Մեխանիզմներ
Ֆրանսերենը Վիետնամում

**Ֆրանսերենը Վիետնամում**, ֆրանսերենը եղել է Վիետնամի պաշտոնական լեզուներից ֆրանսիական գաղութացումից մինչև XIX դարի կեսերը։ Դա ամրագրվել էր  Ժնևյան համաձայնագրով և պահել էր այդ կարգավիճակը մինչև 1975 թվականը։  Ֆրանսիական համայնքը Վիետնամում հանդիսանում էր Հարավարևելյան Ասիայի երեք ֆրանսախոս  համայնքներից ամենախոշորը, որը ներառում էր նաև Լաոսը և Կամբոջան։ Ֆրանսերեն էր խոսում բնակչության 5%-ը, և երբեմն էլ այն գործածվում էր դիվանագիտության և կրթության մեջ և աշխատավայրերում։

## Պատմություն
Ֆրանսերեն լեզվի ներկայությունը Վիետնամում սկսվում է XVIII դարից, երբ ֆրանսիացի հետազոտողներն ու առևտրականները սկսում են ճանապարհորդել Հնդկաչինի առափնյա շրջաններում։ Ֆրանսիացիները 1790-ական թվականներին դառնում են հարավարևելյան Ասիայի գլխավոր եվրոպական իշխանությունները՝ ի վնաս Պորտուգալիայի։ Օգնելով  Նգուեն դինաստիային միավորել Վիետնամը՝ գաղութացնում են Հարավային Վիետնամը։ Նրանք գիտեին տեղաբնակների լեզուն։ Ֆրանսերենը դառնում է ֆրանսիական Հնդկաչինի կառավարման լեզուն (նաև Լաոսի և Կամբոջայի լեզուն)։ Շատ վիետնամցիներ սկսում են սովորել ֆրանսերեն, որը արքայական պալատում փոխարինում է վիետնամերենին, իսկ վիետնամական գրելաձևը համապատասխանում էր լատիներեն այբուբենին։

Դպրոցների կառուցումը Վիետնամում կառավարության և միսիոներների կողմից տարածում է ֆրանսերենը կրթված վիետնամցիների մեջ, և XIX դարի վերջին  այն դառնում է էլիտայի լեզուն։ XX դարի սկզբին ֆրանսիացիները մուտք  են գործում քաղաքային դասեր, և սկսվում է հիմնական լեզվի ուսուցումը։ Վիետնամում Պիջին Տեա բոյ լեզվով հաղորդակցվում են ֆրանսիական զարգացած ընտանիքների ծառաները, որոնք հաճախ էին գործածում ֆրանսերենը։ 1900-1940-ական թվականներին շատ վիետնամցիներն ազատ հաղորդակցվում են ֆրանսերենով, թեև կային նաև վիետնամցիներ, որոնք չէին սովորում լեզուն, օրինակ, հեղափոխականները, որոնք հրաժարվում էին ֆրանսերենից։ Երկրորդ համաշխարհային պատերազմի ժամանակ ճապոնացիները կարճ ժամանակով օկուպացնում են Վիետնամը, և ֆրանսերենը համարվում է միակ պաշտոնական լեզուն։

## Ծանոթագրություններ

## Արտաքին հղումներ
* Site officiel de Le Courrier du Vietnam
* Site officiel de La Francophonie 

Կատեգորիա:Ֆրանսերեն
Կատեգորիա:Վիետնամի լեզուներ
Էնն-Մարի Գումբա

**Էնն-Մարի Գումբա** (, ), Կենտրոնաաֆրիկյան Հանրապետության Ազգային ժողովի անդամ և Պանաֆրիկյան խորհրդարանի անդամ Կենտրոնաաֆրիկյան Հանրապետությունից։ Կենտրոնաաֆրիկյան Հանրապետության քաղաքական գործիչ Աբել Գումբայի կինը։

## Վաղ կյանք
Էնն-Մարի Մբակոնդոն ծնվել է 1954 թվականի հոկտեմբերի 9-ին Ռուանդայի Նիանզա քաղաքում։ Բարձրագույն կրթություն ստացել է Ռուանդայի Սեյվ համայնքի Բարձրագույն նորմալ դպրոցում, այնուհետև տեղափոխվել է Կենտրոնական Աֆրիկայի կաթոլիկ համալսարան։ Հետագայում 1973-1977 թվականներին դասավանդել է Բուտարեի բժշկական ֆակուլտետում, որտեղ հանդիպում է Աբել Գումբային, որը դասավանդում էր հանրային առողջության հարցերով։ Հետագայում նրանք ամուսնացել են։

## Քաղաքական գործունեություն
Էնն-Մարի Գումբայի ամուսինը եղել է Կենտրոնաաֆրիկյան Հանրապետության երկարատև քաղաքական բարեփոխիչներից, որը հիմնադրել էր այն, ինչն ի վերջո դարձավ Առաջընթացի հայրենասիրական ճակատ կուսակցություն։ Էնն-Մարի Գումբան նույնպես աջակցել է Առաջադիմական հայրենասիրական ճակատ կուսակցությանը և մասնակցել Կենտրոնական Աֆրիկայի 2005 թվականի ընդհանուր ընտրություններին, Բանգիի 5-րդ թաղամասից 37.32-% ձայնով ընտրվել պատգամավոր։ Նույն ընտրություններում ամուսինը կորցրեց իր տեղը։ Կենտրոնաաֆրիկյան Հանրապետության Ազգային Ժողով ընտրվելուց հետո նա ընդգրկվել է Պանաֆրիկյան խորհրդարանում որպես Կենտրոնաաֆրիկյան Հանրապետության ներկայացուցիչ։ 2015 թվականի հունվարին նա բարձր է գնահատել Ռուանդայի խաղաղապահ գործողությունները, ասելով, որ թեև 30 տարի ապրել է Կենտրոնաաֆրիկյան Հանրապետությունում, երբեք չի մոռացել, որ ինքը Ռուանդայից է։ Էնն-Մարի Գումբան կանանց և երեխաների նկատմամբ բռնությունները կանխող Les Flamboyants հասարակական կազմակերպության համակարգողն է։

## Ծանոթագրություններ

Կատեգորիա:Կենտրոնաաֆրիկյան Հանրապետության Ազգային ժողովի անդամներ
Կատեգորիա:Ռուանդացի կին քաղաքական գործիչներ
Կատեգորիա:Կենտրոնաաֆրիկյան Հանրապետության կին քաղաքական գործիչներ
Կատեգորիա:21-րդ դարի կին քաղաքական գործիչներ
Action Cadienne

**Action Cadienne** (ֆրանսերենից բառացի թարգմանած՝ «**գործողություն Քաջուն**» - շահույթ չհետապնդող կազմակերպություն՝ հիմնված 1996 թվականի ապրիլ ամսին Ամերիկայի Միացյալ Նահանգների Լուիզիանա նահանգում,
որը շուրջ երկու հարյուր տարի եղել է ֆրանսիական տիրույթ՝ բնակեցված լինելով գերազանցապես ֆրանսախոսներով և 1682 թվականին ֆրանսիացի ճանապարհորդ Ռոբեր Կավալիե դը լա Սալի կաղմից այդպես է կոչվել ի պատիվ Ֆրանսիայի արքա Լյուդովիկոս 14-րդի (1638-1715 թթ.): Կազմակերպությունն իր առջև խնդիր է դրել Լուիզիանա նահանգի սահմաններում պահպանել, տարածել ու զարգացնել ֆրանսերենը, ֆրանկոֆոնիան և քաջունյան մշակույթը։

## Մեջբերում կազմակերպության ծրագրից
«Մենք խորապես համոզված ենք և հոգու ողջ ուժով հավատում ենք, որ մեր ինքնությունը, ինչպես և մեր հոգևոր ժառանգությունը հիմնավորապես կապված է ֆրանսերենի հետ, և մեր առաջնահերթ առաքելությունն է նպաստել այդ լեզվի տարածմանն ու զարգացմանը, հասնել նրան, որ օրենսդրորեն ճանաչվեն քաջուն ժողովրդի լեզվական իրավունքները։ Ֆրանսերենը եղել է և շարունակում է մնալ Լուիզիանայի մշակույթի ամենաէական տարրերից մեկը՝ հակառակ վերջին հիսուն տարիների ընթացքում նրա նկատմամբ գործադրված ճնշումների»։

## Ֆրանսերենի խորացված ուսուցում
*Action Cadienne*-ը  եռանդուն կերպով առաջ է տանում պետականորեն ֆինանսավորվող ֆրանսերենի դասընթացների կազմակերպման գործը, հատկապես՝ Լուիզիանայի զգալի մասը կազմող Աքադիանայի թեմերում ու ծուխերում, որոնցում քաջունները թվային գերակշռություն ունեն։

"Ֆրանսերենի խորացված ուսուցումը միակ ճշմարիտ ու արդյունավետ միջոցն է։ Խորացված ուսուցման ծրագրերը ոչ միայն ներդրված գումարների արդյունավետ ծախսումն են ապահովում, այլև մեծապես նպաստում են ընդհանրապես ուսման որակի բարձրացմանը։ Ֆրանսերենը խորացված ուսումնասիրող աշակերտները հիմնական առարկաների քննությունները անգլերեն հանձնողների լավագույն 20 տոկոսի գերակշիռ մասն են կազմում։ Դրան պետք է հավելել այն օգուտները, որ ստացվում են քաջունյան մշակույթի և փոխկապակցմամբ՝ զբոսաշրջության զարգացման շնորհիվ։ Բավական է նշել, որ իր նախնիների լեզվով խոսող նոր սերունդը քաջուն ժողովրդի հույսն է և մի այնպիսի ռեսուրս, որը չի կորող անտեսվել Լուիզիանայի ողջ բնակչության կողմից",- նշված է *Action Cadienne* կազմակերպության գործունեության մասին հաշվետվություն պարունակող զեկուցագրերից մեկում։

## Տես նաև
* Լուիզիանա
* Նոր Ֆրանսիա
* Քվեբեկ
* Ֆրանկոֆոնիա

## Ծանոթագրություններ

## Արտաքին հղումներ
* http://www.actioncadienne.org}}

Կատեգորիա:Ֆրանկոֆոնիա
Մանդելայի օր

**Նելսոն Մանդելայի միջազգային օր** ( կամ **Մանդելայի օր** '), ամենամյա միջազգային օր, որն ի պատիվ Նելսոն Մանդելայի ամեն տարի նշվում է նրա ծննդյան օրը` հուլիսի 18-ին։ Օրը ՄԱԿ-ի կողմից պաշոնապես հայտարարվել է 2009 թվականի նոյեմբերին։ 2010 թվականի հուլիսի 18-ին ՄԱԿ-ը նշել է Մանդելայի առաջին միջազգային օրը։ Այլ խմբերը Մանդելայի օրը նշել են սկսած 2009 թվականի հուլիսի 18-ից։

մինի|MONUSCO-ի աշխատակիցները 2012 թվականի հուլիսի 18-ին մաքրում են Գոմայի գլխավոր հիվանդանոցի հատվածը` որպես հարգանքի տուրք Նելսոն Մանդելայի

2009 թվականի ապրիլի 27-ին 46664-ի համերգները և Նելսոն Մանդելա հիմնադրամը հրավիրեցին համաշխարհային հանրությանը միավորվելու և աջակցելու Մանդելայի պաշտոնական օրվա կապակցությամբ։ Մանդելայի օրը պաշտոնական հանրային տոն չէ, այլ կամավորական և համայնքային ծառայության միջոցով Հարավային Աֆրիկայի նախկին նախագահ Նելսոն Մանդելայի ժառանգությունը և նրա արժեքները հիշելու օր։

Մանդելայի օրը գլոբալ կոչ է, որի հիմքում այն գաղափարն է, որ յուրաքանչյուր անհատ ունի աշխարհը փոխելու ուժ, ազդեցություն գործելու կարողություն։

Մանդելայի օրվա քարոզարշավը հետևյալն է`

2009 թվականի հուլիսի 18-ին Մանդելայի առաջին համաշխարհային տոնակատարությունը նշելու համար 46664 համերգաշարը և Նելսոն Մանդելա հիմնադրամը Մանդելայի 91-րդ տարեդարձի կապակցությամբ կազմակերպել է մի շարք կրթական, կամավորական միջոցառումներ, արվեստի ցուցահանդեսներ, դրամահավաք և համերգ Ռադիո սիթի մյուզիք հոլում։ 2009 թվականի նոյեմբերին ՄԱԿ-ի Գլխավոր Ասամբլեան հուլիսի 18-ը պաշտոնապես հայտարարել է «Նելսոն Մանդելայի միջազգային օրը»։

## Իրադարձություններ

## Ծանոթագրություններ

## Արտաքին հղումներ
*

Կատեգորիա:Այլասիրություն
Կատեգորիա:Բարեգործություն
Կատեգորիա:Կամավորություն
Կատեգորիա:Հասարակական էթիկա
Կատեգորիա:Միջազգային տոն օրեր
Կատեգորիա:Նելսոն Մանդելա
Կատեգորիա:Պետական կառավարում
Կատեգորիա:Քաղաքացիական հասարակություն
Քրիստոֆ Դյուգարի

**Քրիստոֆ Դյուգարի** ( ), ֆրանսիացի նախկին ֆուտբոլիստ, կիսապաշտպան, հարձակվող, 1998 թվականի աշխարհի և 2000 թվականի եվրոպայի չեմպիոն։ Կարիերայի ավարտից հետո ֆրանսիական հեռուստատեսությունում աշխատել է հեռուստամեկնաբան։

## Ակումբային կարիերա
Ֆուտբոլ խաղացել է երեխա տարիքից՝ իր հայրենի  Լորմոն քաղաքում, որի ակումբի ստադիոնը կրում է իր անունը։ 1985 թվականին «Լերմոնայի» կազմում Դյուգարին դարձել է Աքվիտանիայի գավաթակիր։ 17 տարեկանում Քրիստոֆն ընդգրկվում է «Բորդոյի» կազմում, որտեղ նա հանդես է գալիս երիտասարդական և հիմնական կազմում՝ Ֆրանսիայի հավաքականի իր ապագա ընկերներ՝ Զինեդին Զիդանի և Բիքսեն Լիզարազյուի  հետ։ Նա «Բորդոյում» մնացել է 8 տարի, անց է կացրել 187 խաղ և խփել 34 գոլ։ ՈՒԵՖԱ-ի գավաթի ժամանակ «Միլանի» հետ խաղում դարձել է գոլի հեղինակ, ինչից հետո «Միլանը» ցանկացել է ձեռք բերել Քրիստոֆին։ 1996/1997 թվականների մրցաշարը նա անց է կացրել «Միլանում»։

## Նվաճումներ
**Բարսելոնա**
* Իսպանիայի չեմպիոն 1997/1998|1998
**Բորդո**
* Ֆուտբոլի Ֆրանսիայի լիգայի գավաթի գավաթակիր 2002|2002
**Ֆրանսիայի ազգային հավաքականում**
* Աշխարհի չեմպիոն 1998|1998
* Եվրոպայի չեմպիոն 2000|2000
* Կոնֆեդերացիայի գավաթակիր 2001|2001

## Անձնական  նվաճումներ
*Պատվո Լեգեոնի շքանշան՝ 1998 թվականի աշխարհ առաջնությունում հաղթելու համար

## Ծանոթագրություններ

## Արտաքին հղումներ
** Официальный сайт футболиста 

Կատեգորիա:Անգլիայի լեգեոներ ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Բիրմինգհեմ Սիթիի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Պատվո լեգեոնի շքանշանի ասպետներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆրանսիացի ֆուտբոլիստներ
The Banker

***The Banker***, անգլերեն ամենամսյա մասնագիտացված ամսագիր՝ նվիրված միջազգային ֆինանսներին։ Հրատարկչության սեփականատերը *The Financial Times Ltd*-ն է։ Հրատարակվում է Լոնդոնում։

Ամսագիրն առաջին անգամ լույս է տեսել 1926 թվականի հունվարին, հիմնադիրն ու առաջին խմբագիրը Բրենդան Բրեքենն էր, ով դարձավ Ֆայնենշլ Թայմսի նախագահը (1945-1958 թվականներ)։
Իր ձևավորման առաջին իսկ պահից ամսագիրը ձգտում էր լուսաբանել միջազգային իրադարձությունների մեծամասնությունը։ Ամսագիրը պատմում էր ծրագրային ապահովման, նոր տեխնոլոգիաների բացահայտման, նորարարությունների մասին, հրապարակում էր հաշվետվություններ՝ ըստ երկրների, բանկային վարկանիշեր, մասնագետների մեկնաբանություններ, շուկաների նկարագրություններ և տարածաշրջանային արդյունաբերական զարգացման գնահատականներ։

Վերջնարդյունքում «The Banker»-ը դարձավ մասնագիտացված ֆինանսական ամսագիր, հրատարակությանն սկսեցին ենթարկվել բանկիրներ, ֆինանսիստներ, ղեկավարներ և կորպորացիաների մենեջերներ, ինչպես նաև ֆինանսների նախարարները՝ ամբողջ աշխարհում։

Հրատարակությունը հայտարարեց, որ ընթերցողների շուրջ 60 %-ը բոլոր կազմակերպությունների գլխավոր գործադիր տնօրեններն էին։

## Առանձնահատկություններ
Յուրաքանչյուր տարի ամսագիրը շնորհում է *The Banker Awards* մրցանակներ՝ նախատեսված աշխարհի լավագույն ֆինանսական ինստիտուտների համար։ գրի պաշտոնական կայքի համաձայն՝ 2007 թվականին՝ *Banker Awards* պարգևատրման արարողությանը, ավելի քան 143 երկիր նշվել էր ֆինանսական ոլորտում ձեռքբերումների համար։ Պարգևատրման արարողությանը ներկա էր ավելի քան 100 երկրի ներկայացուցիչ.

Յուրաքանչյուր տարի հուլիսին հրապարակվում է ''Աշխարհի բանկերի թոփ 1000'' -ը, ինչն իրենից ներկայացնում է աշխարհի ֆինանսական ինստիտուտների յուրօրինակ վարկանիշ։ Ամսագիրը ձգտում է նրան, որ տվյալ վարկանիշը «դառնա աշխարհի գլոբալ բանկային ինստիտուտների կողմից համընդհանուր ընդունման արժանացած»։

## Խմբագիրներ
Ներկայումս *The Banker* ամսագրի խմբագիրներն են՝ 
* **Սթիվեն Թայմուել** (), գլխավոր խմբագիր
* **Բրայան Քափլեն** (), խմբագիր
* **Կարինա Ռոբինսոն** (), խմբագրի տեղակալ
* **Ժերալդին Լամբե** (), «Երկարատև ներդրում. բանկեր և կապիտալի շուկաներ» բաժնի խմբագիր
* **Սիլվիա Պավոնի** (), հատուկ ծրագրերի խմբագիր

## Ծանոթագրություններ

## Արտաքին հղումներ
* TheBanker.com  «The Banker»-ի պաշտոնական կայք
*The Banker Database *The Banker*՛s in-house source of current and historical financial data on the leading banks in every country, containing contact information and the latest annual results, with an archive of up to 25 years.

Կատեգորիա:Ամսագրեր
Կատեգորիա:Բրիտանական ամսագրեր
Իվան Ֆոմին

**Իվան Ալեքսանդրովիչ Ֆոմին** (, ), խորհրդային ճարտարապետ։

Սովորել է (1894-1897 թվականներին և 1905-1909 թվականներին) Պետերբուրգի գեղարվեստի ակադեմիայում, 1915 թվականից՝ ակադեմիկոս։ Նախահեղափոխական շրջանի գործերում Ֆոմինը ստեղծագործաբար զարգացրել է ռուսական կլասիցիզմի ճարտարապետական սկզբունքները (նախկինում Ա․ Ա․ Պոլովցևի (1911 - 1913 թթ.) և Ս․ Ս․ Աբամելիք- Լազարևի (1912-1914 թթ.) տները Պետերբուրգում և այլն)։

1920-ական թվականներին Ֆոմինը առաջարկել է համադրել դասական (փոխառնել միայն օրդերային համակարգը) և ժամանակակից ճարտարապետության սկզբունքները, հանդես եկել դասականի նորացման (իր խոսքերով «պրոլետարական դասականի» ստեղծման) տեսությամբ։ 1920-1930-ական թվականների գործերից են՝ նախկին «Դինամո» ընկերության տունը (1928-1930 թթ.), Մոսսովետի նոր մասնաշենքը (1929-1930) Մոսկվայում, Ուկրաինայի ԽՍՀ Մինիստրների խորհրդի շենքը (1934-1938 թթ., ճարտարապետ Պ․ Վ․ Աբրոսիմովի հետ) Կիևում։

## Պատկերներ

Պատկեր:Kiev Cabinet of Ministers.jpg|
Պատկեր:Bolshaya Lubyanka, 12.JPG|
Պատկեր:Russian Railways headquarters building.jpg|


## Գրականություն
* Ежегодник Общества архитекторов-художников. Выпуск 12. Ленинград. 1927 г. Стр. .
* Ежегодник Общества архитекторов-художников. Выпуск 13. Ленинград. 1930 г. Стр. 128—132.
* Ильин М. Иван Александрович Фомин. — Москва: Издательство Академии Архитектуры СССР, 1946. — 50 с.
* Стригалёв А. Иван Александрович Фомин // Архитектура СССР. — 1972. — № 2. — С. 17—24.
* Лисовский В. Г. И. А. Фомин. — Л.: Лениздат, 1979. — 160 с. — (Зодчие нашего города). — 40 000 экз. (обл.)
* Лисовский В. Г. Иван Фомин и метаморфозы русской неоклассики. — СПб.: Коло, 2008. — 488 с.
* Минкус М., Пекарева Н. И. А. Фомин. М.: ГИЛСА, 1953 г.
* Нащокина М. B. Архитекторы московского модерна. Творческие портреты. — 3-е изд. — М.: Жираф, 2005. — С. 415—426. — 2500 экз. — ISBN 5-89832-043-1.
* Хмельницкий Д. С. Архитектура Сталина: Психология и стиль. М.: «Прогресс-Традиция», 2007 г.
* Хан-Магомедов С. О. Иван Фомин. М.: ГНИМА им. А. В. Щусева, фонд «Русский авангард». 2011 г.

## Ծանոթագրություններ

Կատեգորիա:Ռուս ճարտարապետներ
Կատեգորիա:Խորհրդային ճարտարապետներ
Կատեգորիա:Կոնստրուկտիվիստ ճարտարապետներ
Կատեգորիա:Նովոդևիչյան գերեզմանատանը թաղվածներ
Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ
Կատեգորիա:Ռուսական կայսրության ճարտարապետներ
Կատեգորիա:Ռուս գրաֆիկներ
Կատեգորիա:Գեղարվեստի կայսերական ակադեմիայի ակադեմիկոսներ
Վալերի Թորանյան

**Վալերի Թորանյան** (, ծննդյան անունը՝ Վալերի (Աստղիկ) Կոյուջումյան, ), ֆրանսահայ գրող, ֆեմինիստ, լրագրողուհի, 2002 թվականից մինչև 2014 թվականը եղել է «Elle» ամսագրի տնօրենը, իսկ 2014 թվականից հանդիսանում է «Revue des deux Mondes» ամսագրի տնօրենը։

## Կենսագրություն
Վալերի Թորանյանը ծնվել է ցեղասպանությունից փրկված և 1920-ական թվականներին Մարսել տեղափոխվածների ընտանիքում։ Նրա տատը դերձակ էր Սանտիե փողոցում։ Հայրը մահացել էր, երբ նա 15 տարեկան էր, մայրը ֆրանսերեն, լատիներեն, հունարեն և նորմանդերեն լեզուների ուսուցչուհի էր։

1980-ական թվականի կեսերին նա տողավարձով աշխատող լրագրող էր։ Նա 1989 թվականին գրեց իր առաջին հոդվածը «Elle» ամսագրում։ Վալերին և իր առաջին ամուսինը՝ ժան-Մարկ Արա Թորանյանը հիմնադրեցին «Les Nouvelles d'Arménie» ամսագիրը։ 1994 թվականին նա ղեկավարել է «Elle» ամսագրի գեղեցկության բաժինը, որը աշխատանքի վերցրեց նրան։ 1998 թվականից եղել է գլխավոր խմբագիր, ապա խմբագրության տնօրեն 2002 թվականից, որը նա թողել է 2014 թվականի սեպտեմբերին։ Նրան փոխարինել է Ֆրանսուա֊Մարի Սանտուչին։

2014 թվականի դեկտեմբերին նա դարձել է «Revue des deux Mondes» ամսագրի տնօրեն։

## Անձնական կյանք
Վալերի Թորանյանի առաջին ամուսինը եղել է Արա Թորանյանը, նրանք հանդիպել են հայկական դպրոցում։ Համատեղ ամուսնությունից հետո նրանք ունեն երկու որդի։ Ամուսնալուծությունից հետո Վալերին ամուսնացել է լրագրող և հեռուստահաղորդավարուհի Ֆրանց-Օլիվեր Գյեզբերտի հետ։

## Ծանոթագրություններ

Կատեգորիա:Ֆրանսահայ լրագրողներ
Կատեգորիա:Ֆրանսահայ արձակագիրներ
Կատեգորիա:Ֆրանսահայ հասարակական գործիչներ
Կատեգորիա:Ֆրանսիացիներ հայկական սերմամբ
Կատեգորիա:Ֆրանսիացի կին գրողներ
Կատեգորիա:Ֆրանսահայ սցենարիստներ
Նելսոն Մանդելայի արձան (Յոհաննեսբուրգ)

**Նելսոն Մանդելայի արձան** (), Հարավաֆրիկյան Հանրապետության նախագահ, հակա-ապարտհեյդ ռեժիմի ակտիվիստ Նելսոն Մանդելայի բրոնզե արձանը Յոհաննեսբուրգի Նելսոն Մանդելայի անվան հրապարակում։

## Վայր
Նախքան արձանի բացումը, հրապարակն անվանվել է Սանդտոն հրապարակում Սանդտոն շրջակայքի անունով։ Հրապարակը պաշտոնապես վերանվանվել է Նելսոն Մանդելայի հրապարակ 2004 թվականի մարտի 31-ին։ Արձանի հետևում է գտնվում Sandton City առևտրի կենտրոնը։ Հուշարձանի գտնվելու վայրը քննադատվել է, քանի որ Սանդտոն հրապարակն ընկալվում է որպես «առևտրային և սոցիալական էլիտարության խորհրդանիշ»։

## Պատմություն
Արձանի ստեղծման առաջարկը ստացվել է 2002 թվականի հուլիսին, կառուցումն ավարտվել է 2004 թվականի փետրվարին։ Հրապարակում արձանի բացման արարողությունը կայացել է 2004 թվականի մարտի 31-ին։ Արձանի քանդակագործներն են Կոբուս Հատինգը և Յակոբ Մապոնյանեն։

Հուշարձանը կառուցվել է Հարավային Աֆրիկայի առաջին ժողովրդավարական ընտրությունների 10-ամյակի կապակցությամբ։ Այս արձանը Մանդելայի առաջին հրապարակային արձանն է։ Այն բացել է Մանդելայի ավագ թոռնուհին՝ Նդիլեկա Մանդելան, ով արձանի մասին ասել է.

Արձանի կողքին Նելսոն Մանդելայի հիմնադրամի նվիրատվության համար արկղ է դրվել։

## Նկարագրություն
Արձանի բարձրությունը 6 մետր է, կշռում է 2,5 տոննա։ Այն նկարագրվում է որպես «վեր խոյացող», «խիստ տպավորիչ» և «կենտրոնական կետ» ողջ տարածքի համար։

Մանդելան հագին ունի մադիբա վերնաշապիկ և պարում է «մադիբա ջայվ»։ Հուշարձանի բացման արարողությունների վարպետ Բասեցանա Կումալոն ասել է, որ «սա շատ ուրախ արձան է»։ Պարային դիրքը հարգանքի տուրք է Հարավային Աֆրիկայի ժողովրդին բնորոշ ուրախությանն ու տոնական ոգուն, որը մադիբա ջայվն է»։

## Ծանոթագրություններ

Կատեգորիա:2004 հիմնադրումներ Հարավաֆրիկյան Հանրապետությունում
Կատեգորիա:2004 հուշարձաններ
Կատեգորիա:Յոհաննեսբուրգի տեսարժան վայրեր
Կատեգորիա:Նելսոն Մանդելայի հուշարձաններ
Դոբոյ

**Դոբոյ** (, , , ), քաղաք Բոսնիա և Հերցեգովինայի հյուսիսում, Սերբական Հանրապետությունում։  Գտնվում է Բոսնա գետի մոտ։ Երկաթուղային խոշոր հանգույց է։

## Պատմություն
Առաջին անգամ Դոբոյը հիշատակվել է 1415 թվականին Դուբրովնիկի հանրապետության փաստաթղթերից մեկում, չնայած հնագիտական պեղումները վկայում են, որ ժամանակակից քաղաքի տարածքում գտնվող բնակավայրը գոյություն է ունեցել դեռ քարե դարում։ Մեր թվարկության 1-ին դարում ներկայիս Դոբոյի շրջակայքում գոյություն է ունեցել հռոմեական ռազմական ճամբար (կաստրում) և բնակավայր ()։ 6-րդ դարում սլավոնների գալստից հետո բնակավայրը դարձել է Ուսորայի մի մասը։

Դոբոյի ամրոցն առաջին անգամ կառուցվել է 13-րդ դարի սկզբին, ապա ընդարձակվել է 1415 թվականին, 1476 թվականին ենթարկվել է թուրքերի ճնշումներին, 1490 թվականին կրկին ընդլայնվել է։ Ամրոցը երկար ժամանակ խոչընդոտ է հանդիսացել հյուսիսից եկող նվաճողների համար. սկզբում հունգարացիների, իսկ հետո Հաբսբուրգների կայսրության։ Դոբոյի շրջակայքում շատ մարտեր են տեղի ունեցել, մինչև որ քաղաքը Բոսնիայի և Հերցեգովինայի հետ միասին 1878 թվականին դարձել է Ավստրո-Հունգարիայի մաս։

Առաջինն համաշխարհային աշխարհամարտի ժամանակ Դոբոյում է տեղակայվել սերբերի համար ավստրիական ամենախոշոր ճամբարը, որտեղ եղել է շուրջ 46 հազար մարդ։

Երկրորդ համաշխարհային պատերազմի ժամանակ Դոբոյը պարտիզանական շարժման կարևոր կենտրոն էր։  Ազատագրվել է 1945 թվականի ապրիլի 17-ին։

Բոսնիական պատերազմի ժամանակ քաղաքը, որը վերահսկում էին սերբերը, գնդակոծել են բոսնիական և խորվաթական զորքերը։ Դեյտոնական համաձայնագրի համաձայն՝ Դոբոյը ներառվել է Սերբական Հանրապետության կազմում։

## Բնակչություն
### Համայնք
1971-1991 թվականներին Դոբոյի ընդհանուր բնակչությունը՝

### Քաղաք
1991 թվականի մարդահամարի համաձայն՝ քաղաքում բնակվել է 27 498 մարդ, որոնցից 11,154-ը (40,56%) եղել են բոսնիացիներ, 8,011-ը (29,13%) սերբ էին, 4,365 (15,87%) անվանել են իրենց հարավսլավիացիներ, իսկ 2 714 (9.87%)՝ խորվաթներ։

Այսօր քաղաքի բնակչության ճնշող մեծամասնությունը սերբ է։

Քաղաքի բնակչությունը 2013 թվականի մարդահամարի տվյալներով կազմում էր 26 987 մարդ, համայնքինը `77 223 մարդ

## Ծանոթագրություններ

Կատեգորիա:1415 թվականին հիմնադրված բնակավայրեր
Կատեգորիա:Բոսնիա և Հերցեգովինայի քաղաքներ
Կատեգորիա:Սերբական Հանրապետության քաղաքներ
Իշակաթնուկ ձողանման

**Իշակաթնուկ ձողանման** (), իշակաթնուկազգիների ընտանիքի երկշաքիլավոր, բազմամյա մոլախոտ, որը տարածված է երկրագնդի բարեխառն-տաք գոտիներում։

## Նկարագրություն
Բույսի ցողունները մերկ են, թխագորշ և ունեն 100 սմ բարձրություն։ Տերևները գծային են, կանաչ գույնի՝ հազիվ նկատելի դեղին երանգավորմամբ։ Ծաղկափթթությունը անկանոն հովանոց է, որի կենտրոնում գտնվում է իգական ծաղիկը, իսկ եզրերում՝ արական ծաղիկները։ Պտուղը եռաբուն տուփիկ է։ Յուրաքանչուր բնում տեղավորված է մեկ սերմ։ Սերմերը երկարացած-ձվաձև են, մանր կետային, փայլուն մակերեսով՝ օժտված բարձր ծլունակությամբ։ 1000 սերմը կշռում է մոտավորապես 2,5 գրամ։

Խիստ չորասեր է։ Կարող է աճել բերրիության պայմաններից զուրկ հողերում։

## Բազմացում
Սերմերից կամ արմատահատվածի բողբոջից ծլած բույսը անմիջապես առաջացնում է ճյուղավորվող առացքային արմատ։ Հողի մակերեսին մոտ՝ գլխավոր արմատի վրա, մեծ մասամբ առաջանում են աճման բողբոջներ, որոնցից տարբեր ուղղություններով դուրս են գալիս հորիզոնական ծլարմատները, որոնց վրա արդեն գերակշռում են պտղաբերող բողբոջները։ Այս բողբոջներից ամբողջ վեգետացիայի ընթացքում առաջանում են նոր բույսեր և նոր ծլարմատներ։ Բազմանում է նաև հասուն սերմերով։

## Տարածվածություն
Տարածված է Կովկասում, Միջին Ասիայում և Սիբիրի չափավոր ցուրտ շրջաններում։

## Ծանոթագրություններ

Կատեգորիա:Իշակաթնուկազգիներ
Կատեգորիա:Մոլախոտներ
Կատեգորիա:Եվրոպայի բուսական աշխարհ
Շեհիդներ մզկիթ

**Շեհիդներ մզկիթ** (), 20-րդ դարի մզկիթ է, որը գտնվում է Բաքվում։ Շեհիդներ մզկիթը հայտնի է նաև որպես Թուրքական մզկիթ։

## Պատմություն
Շեհիդներ մզկիթը կառուցվել է 1990-ականների սկզբին թուրքական կառավարության աջակցությամբ։ Մզկիթը գտնվում է Շեհիդների պուրակի մոտակայքում։ Մզկիթը վերականգնվել է 2009 թվականին։

Մզկիթի մուտքում գրվում է ինչպես արաբերեն, այնպես էլ թուրքերեն.

Մի խոսեք նրանց մասին, ովքեր մահացել են Ալլահի ճանապարհին։ «Մեռյալները»! Ոչ, կենդանի! Բայց դուք չեք զգում.

## Տես նաև
* Բեկլյար մզկիթ
* Ջումա մզկիթ (Բաքու)
* Մուհամմեդ մզկիթ (Բաքու)

## Ծանոթագրություններ

Կատեգորիա:1990-ականների հիմնադրումներ Ադրբեջանում
Կատեգորիա:Բաքվի մզկիթներ
Կատեգորիա:Բաքվի տեսարժան վայրեր
Սուրբ Միքայելի եկեղեցի (Լյուքսեմբուրգ)

**Սուրբ Միքայելի եկեղեցի** (, , ), Լյուքսեմբուրգի հարավային մասում գտնվող կաթոլիկ տաճար։ Տեղակայված է «Ձկան շուկա» փողոցի վրա։

Եկեղեցին գոյություն ունեցող ամենահին կրոնական սրբավայրն է Լյուքսեմբուրգում։ Այդ եկեղեցու տեղում կոմս Զիֆգրիդը 987 թվականին հրամայեց կառուցել պալատական մատուռ։ Հաջորդ դարերում այն բազմիցս ավերվել, վերականգնվել և վերակառուցվել է։ Վերջնական տեսքն այն ընդունեց 1688 թվականին՝ Լյուդովիկոս XIV-ի օրոք, ինչի մասին վկայում են շենքի ճակատային մասի սափորուկները։ Ֆրանսիական հեղափոխության ժամանակ դա միակ շենքն էր քաղաքում, որին ընդհանրապես չէին դիպել։ Վարկածներից մեկի համաձայն՝ հեղափոխականներին կանգնեցրեց սուրբ Միքայելի գլխի զարդարանքը, որը նման էր Ֆրանսիական հեղափոխության խորհրդանշանին։

Եկեղեցին իր մեջ ամբողջացնում է ճարտարապետական երկու ոճ՝ ռոմանական և բարոկկո. Սկզբնական մատուռից պահպանվել է միայն ճակատամուտքը։ Վերջին անգամ եկեղեցին վերանորոգվել է 1960-ականներին, 1980-ականներին և 2003-2004 թվականներին։

## Պատկերասրահ

Պատկեր:Luxembourg église St Michel portail 02.jpg|Սուրբ Միքայել եկեղեցու մուտքի ճակատային զարդաքանդակը
Պատկեր:Luxembourg église St Michel 01.jpg|Սուրբ Միքայել եկեղեցու մուտքը


## Ծանոթագրություններ

## Արտաքին հղումներ
* Տուրիզմը Լյուքսեմբուրգում 

Կատեգորիա:Եկեղեցիներ այբբենական կարգով
Կատեգորիա:Լյուքսեմբուրգ
Ճանապարհ դեպի տուն

**Ճանապարհ դեպի տուն**,(հանգըլ-집으로) Ֆիլմը 2002 թ.ին գրվել և բեմադրվել է Լի Ջունգհյանգի կողմից։ Այս պատմությունը պատմում է տատիկի մասին, ով քաղաքում ծնված թոռնիկի հետ գնում է ապրելու իր գյուղում։ Ֆիլմը, որ հիշեցնում է երիտասարդ սերնդին մեծերի հանդեպ խնամքի մասին, անձնազոհության մասին, շահել է Հարավային Կորեայում մրցանակ՝ լավագույն կինոնկարի և բեմադրման համար, որը համարժեք է Օսկարի։ Այն II ամենաբարձր ֆիլմն էր Հարավային Կորեայում 2002 թ._ին։ Այն թողարկվել է DVD-ի վրա, անգլերեն թարգմանությամբ՝ 2003 թ. Paramount-ի կողմից։

## Սյուժե
Պատմությունը սկսվում է հիանալի ամառային առավոտով, երբ Սան Վուն (Յու սընգ Հո) և իր  մայրը նստած էին ավտոբուսում և գնում էին գյուղ։ Շուտով հավաքված անփորձ գյուղի ուղևորները ձանձրացրին յոթամյա քաղաքաբնակ տղային։ Մայրը որդուն պետք է հանձնել 78 տարեկան համր, բայց ոչ խուլ տատիկին (Կիմ Էուլ Բուն), իսկ նա փնտրում է աշխատանք, բիզնես ձեռնարկության ձախողումից հետո։ Ի վերջո նրանք հասնում են իրենց նպատակին։ Ավտոբուսը կանգ առավ Կորեայի ծայրամասին մոտ փոքր մի գյուղում։ Մինչ այժմ Սանգ Վուն, որը ժամանել էր խմիչքներով և խաղալիքներով, մտադրություն չունի հարգելու իր համր տատիկին, մանավանդ որ նրա տունը չունի էլեկտրաէներգիա, ոչ էլ հոսող ջուր։ Մայրը ներողություն է խնդրում տղայից դուրս գալու համար՝ ասելով, որ հաջորդ ավտոբուսից մեկնելուց առաջ երկար ժամանակ չի լինի։

Միայնակ Սանգ Վուն անտեսում է տատիկին, նույնիսկ չի ուզում նայել նրան, անվանելով «բարդ»։

Հաջորդ առավոտ, նրա տատիկը սկսում  է ուրիշ օր։ Նա իջնում է բլուրից բերելով մաքուր ջուր և գետում լվանում իր հագուստները։ Նա նաև շուկայում փորձում էր վաճառել սեխեր։ Տատիկի հարևաններից մեկը ծանր աշխատանք կատարող մի տղա էր, ով ուզում էր ընկերանալ Սանգ Վուի հետ, վերջինս հրաժարվում էր մինչև այն պահը, երբ տղան ներողություն խնդրեց իր վրա ծիծաղելու համար։ Մյուսը երիտասարդ աղջիկ է, ում սիրահարվում է Սանգ Վուն, բայց աղջկան ավելի շատ հետաքրքրում էր գյուղացի տղան։

## Ծանոթագրություններ

Կատեգորիա:2000-ականների ամերիկյան ֆիլմեր
Կատեգորիա:2002 դրամա ֆիլմեր
Կատեգորիա:2002 ֆիլմեր
Կատեգորիա:Կորեերեն ֆիլմեր
Կատեգորիա:Հարավկորեական ֆիլմեր
Կատեգորիա:2000-ականների կորեերեն ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 21-րդ դարում
Կատեգորիա:Հարավկորեական դրամա ֆիլմեր
Ռեյնալդո

**Ռեյնալդո** (ամբողջ․ անունը՝ **Ռեյնալդո դոս Սանտոս Սիլվա**, ), բրազիլացի ֆուտբոլիստ, ղազախական «Ակտոբե» ֆուտբոլային ակումբի կիսապաշտպանն է։

## Կարիերա
Ֆուտբոլիստի կարիերան սկսել է բրազիլական «Սպորտ Ռեսիֆի» ակումբի երիտասարդական կազմում։ 2007 թ, պայմանագիր է ստորագրել բրազիլական «Նաուտիկո Ռեսիֆի» ակումբի հետ, իսկ մեկ տարի անց լքելով այն 2008 թ․ ամռանը պայմանագիր է ստորագրում բելգիական «Անդերլեխտ» ակումբի հետ։ 2010 թ․ հունվարին ֆուտբոլիստին վարձակալում է բելգիական «Սերկլ Բրյուգգե» ակումբը (մինչև 2010 թ․ հունիսի 30-ը)։ 2011/12 մրցաշրջանի առաջին կեսը Ռեյնալդոն մնում է Անդերլեխտում, սակայն երկրորդ կեսի համար վարձավճարով տեղախոխվում է բելգիական «Վեստերլո»։

2013 թ․ փետրվարին ֆուտբոլիստը տեղափոխվում է ադրբեջանական «Ղարաբաղ (Աղդամ)», որի կազմում կարողանում է դառնալ 2013/14 մրցաշրջանի հաղթող, նաև լավագույն ռմբարկու խփած 22 գնդակներով։

2018 թ․ ձմռանը Ռեյնալդոն տեղափոխվում է ղազախական «Ակտոբե»։ Նոր ակումբի կազմում իր առաջին խաղն անցկացնում է մարտի 31-ին, երբ թիմը մրցում էր «Կայրաթ» ակումբի հետ (1:1)։

## Նվաճումներ
;  Ղարաբաղ (Աղդամ)
* Ադրբեջանի չեմպիոն (3) ֊ 2013/14, 2014/15, 2015/16
* Ադրբեջանի գավաթակիր (1) ֊ 2014/15
* Ադրբեջանի առաջնության լավագույն ռմբարկու ֊ 2014

## Ծանոթագրություններ

## Արտաքին հղումներ
* 
* Ռեյնալդոն transfermarkt.com կայքում
* Ռեյնալդոն soccerway.com կայքում

Կատեգորիա:Անդերլեխտի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Նաուտիկոյի ֆուտբոլիստներ
Կատեգորիա:Սերկլ Բրյուգեի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Բարբարա Փայք

thumb|<center>''Strychnos pungens'' Solered</center>
thumb|<center>''Xylotheca kraussiana'' Hochst</center>
**Ռոզալի Բարբարա Փայք** (, ), հարավաֆրիկացի ծաղիկներ պատկերազարդող։

## Կենսագրություն
Բարբարա Փայքը ծնվել է 1933 թվականին Յոհաննեսբուրգում, արդյունաբերական քիմիկոս Բարենդ Էլզասի և Կլարա 'Քլեր' Քինդինգերի ընտանիքում։ Սովորել է Փարքթաունի աղջիկների ավագ դպրոցում, որն ավարտել է 1949 թվականին։ 1952 թվականին Ուիտուոտերստրանդի համալսարանից ստացել է բուսաբանության և կենդանաբանության բակալավրի աստիճան, այնուհետև կրթությունը շարունակել է Յոհաննեսբուրգի Կրթական քոլեջում։ 1953- 1955 թվականներին Ուիտուոտերստրանդի համալսարանի վիրաբուժության և բժշկության բաժնում եղել է կենսաքիմիկոս և բժշկական պատկերազարդող, 1956 թվականին  Յոհաննեսբուրգի ջրային հետազոտությունների բաժնում եղել է կենսաքիմիկոս, այնուհետև կրկին վերադարձել է Ուիտուոտերստրանդի համալսարան, 1957-1985 թվականներին եղել է բուսաբանության բաժնի նկարազարդող։ 1985 թվականին եղել է Պրետորիայի երկրաբանական ուսումնասիրությունների թանգարանի նկարիչ:

Ամուսնացել է Մերիլ Էնդրյու Փայքի հետ և ունեցել են երկու որդի՝ Էնդրյու Ջոն Փայք (ծնվ.՝ 1958 թվական) և Լինդեն Փայք (ծնվ.՝ 1961 թվական)։ Բարբարա Փայքն ապրում է Յոհաննեսբուրգի Փարքվուդ շրջանում։

## Ստեղծագործություններ
### Մրցանակներ
1945 թվականին արժանացել է առաջին մրցանակին՝ մասնակցելով «մինչև 12 տարեկան նկարազարդողների» մրցույթին։ 2000 թվականին և 2004 թվականին Կիրստենբոշ ազգային բուսաբանական այգու կողմից արժանացել է արծաթե, 2002 թվականին և 2006 թվականին՝  ոսկե մեդալների։

### Հրապարակումներ
* 1971 *Wild Flowers of the Witwatersrand* - Անաբել Լուկասի հետ (Purnell, Cape Town)
* 1973 *Ferns of the Witwatersrand* - Ֆլորենս Հանքոքի, Անաբել Լուկասի և Փեթսի-Լայն Էդկինսի հետ (Wits University Press, Johannesburg) 

Her artwork has appeared in:
* 1958 *A Natural History of Inhaca Island, Moçambique* - with W McNae and M Kalk (Wits University Press)
* 1970 *Flora of Melville Koppies* (Բնական պատմության Յոհաննեսբուրգի խորհուրդ)
* 2000 Fedsure calendar
* 2001 *A Passion for Plants:Contemporary Botanical Masterpieces* - Shirley Sherwood (Cassell, London) 
* 2001 *South African Botanical Art : Peeling Back the Petals* (Fernwood Press) 
* Paintings in the Blue Train, Fedsure Collection and in private collections worldwide.

## Ծանոթագրություններ

Կատեգորիա:Ծաղիկներ պատկերազարդողներ
Կատեգորիա:Հարավաֆրիկացի նկարչուհիներ
Երգ Հիմիրի մասին

**Երգ Հիմիրի մասին** (), սկանդինավյան «Ավագ Էդդա» էպոսի երգերից մեկը։ Հիմիրը ծովային հսկա է սկանդինավյան դիցաբանության մեջ, որը խորհրդանշում է Սառուցյալ ծովը։ Երգի հիմքում ընկած են մի քանի առասպելներ, որոնք գեղարվեստականորեն շատ մեծ հմտությամբ միահյուսված են իրար և կազմում են մեկ ամբողջականություն։

## Նկարագրություն
Առաջին առասպելն այն մասին է, թե ինչպես աստվածները հավաքվել են հսկաներից մեկի՝ Էգիրի մոտ, որը հայտնի է ասերի համար ճոխ խնջույքներ կազմակերպելով և թե ինչպիսի արկածներով են հսկա Հիմիրի ապարանքից ձեռք բերում գարեջուր եփելու  համար հսկայական ծավալի կաթսան։ Դրան մասնակցում են Օդինի քաջ որդի Թորը և նրա եղբայր ու ընկեր, միձեռանի աստված Տիրը։

Հաջորդ ներմուծված առասպելում Թորը, հանդես գալով որպես ձկնորս, պայքարում է Միդգարդյան վիշապ, երկրագունդը պարուրած հրեշ Յորմունդգանդր օձի հետ։ Առասպելը, որպես ամբողջական երգ, շատ հնարավոր է՝ սկանդինավյան դիցարան է մտել Արևելքից և իր մեջ պարունակում է հնդեվրոպական առասպելաբանական շերտեր։ Այն հիշեցնում է հնագույն արևելյան դիցաբանությանը հարազատ մոտիվի՝ բարեգութ աստծու և հրեշ-քաոսի մենամարտը, որից հաղթող է դուրս գալիս մարդկանց բարերարը։

Վերջում հսկայական կաթսայով հանդերձ երկու քաջ ասերը՝ Թորը և Տիրը, իրենց մարտական կառքով սլանում են դեպի աստվածների հավաքատեղի։ Կաթսան վերջապես հայտնվում է Էգիրի մոտ անցկացվող խնջույքին։
«Երգ Հիմիրի մասին» առասպելն իր մեջ քրիստոնեական ժամանակաշրջանի շերտեր չի պարունակում՝ ընթերցողի համար հնարավորություն ստեղծելով տեղափոխվելու հին ժամանակներ և ըմբոշխնել հեթանոսական արխայիկ սյուների վրա կառուցված այդ հիանալի գրական հուշակոթողի ողջ հմայքը։

## Աղբյուրներ
* Ավագ Էդդա, Անտարես հրատարակչություն, Երևան 2018 թ.: Թարգմանիչ՝ Հակոբ Սարգսյան։

Կատեգորիա:Սկանդինավյան դիցաբանություն
Իսլամական օրացույց

**Իսլամական**, **Մուսուլմանական** կամ **Հիջրի օրացույց**, ( *աթ-թաքվիմ ալ-հիջրի*), լուսնի օրացույց է, որի տարին բաղկացած է 12 լուսնային ամիսներից, տարին կազմում է 354 կամ 355 օր։ Օրացույցը օգտագործվում է մուսուլմանների կողմից կրոնական տոների օրերը պարզելու համար, օրինակ Ռամադանի կամ Հաջի օրերը ճշգրիտ հաշվելու համար։ Մուսուլմանական երկրներում ամենօրյա կյանքում օգտագործվում է Գրիգորյան օրացույցը

Մոտավորապես 2018 թվականի սեպտեմբերի 11-ից 2019 թվականի օգոստոսի 30-ը համընկնում է Իսլամական օրացույցի 1440&nbsp;տարուն։

## Տես նաև
* Իսլամ

## Ծանոթագրություններ

## Արտաքին հղումներ
*Helmer Aslaksen The Islamic Calendar 
*Khalid Chraibi, The reform of the Islamic calendar: the terms of the debate, Tabsir.net, September 2012 

Կատեգորիա:Իսլամ
Կատեգորիա:Օրացույցներ
Չարմանդեր

**Չարմանդեր** (), առաջին սերնդի կրակ տեսակի հրածին պոկեմոն, որը պոկեմոնների ազգային ցանկում (հավաքագրված է «Կանտո» պոկեդեքսում) հաշվառված է #004 կարգաթվի ներքո։ Համարվում է «Պոկեմոն» ապրանքանիշի մանգայի և անիմեի կերպար։ Չարմանդերը Սքուիրթլի և Բուլբազավրի հետ ձևավորում է պոկեմոնների այն եռյակը, որոնց նոր պոկեմարզիչները կարող են ընտրել իրենց գործունեությունը սկսելուց առաջ, ինչպես նաև «Pokémon Go» խաղի սկզբում։ Չարմանդերը հրե սալամանդր է, որի գլխավոր առանձնահատկությունը պոչի վրա առկայծող անմար կրակն է։ Ըստ անիմեի՝ պոչի կրակը Չարմանդերի կյանքի աղբյուրն է և դրա հանգելու դեպքում պոկեմոնը մահանում է։ Վայրի բնության մեջ հանդիպում է հրաբխային գոտիներում։ Չարմանդերը հայտնի է նաև որպես Էշ Կետչումի առաջին պոկեմոններից մեկը, որը հետագայում էվոլյուցիայի ենթարկվելով վերածվում է Չարմելոնի և ապա Չարիզարդի։

Ինչպես Բուլբազավրն ու Սքուիրթլը, Չարմանդերը ևս ունի զարգացման երեք աստիճան։ Վերջինս հանդիսանում է ստորին մակարդակը, որը էվոլյուցիայի արդյունքում վերածվում է Չարմելեոնի և ապա Չարիզարդի։ Չարմանդերից Չարիզարդ տիպային հատկությունները էապես չեն փոփոխվում։
Ամալ Նասիր

**Ամալ Նասիր** (, ), հորդանանցի գրող, գրական քննադատ և ակադեմիկոս։ 
Հորդանանի համալսարանում դոկտորական աշխատանք է պաշտպանել գրականության ու քննադատության ասպարեզում։ Առաջին կինն է Հորդանանում, որ Հորդանանի համալսարանում դոկտորական աշխատանք է գրել այս ոլորտում։

## Կյանք
Նասիրը ծնվել է 1959 թվականի սեպտեմբերի 9-ին, Հորդանանի Իրբիդ քաղաքում։ Միջնակարգ դպրոցն ավարտել է նույն քաղաքում, 1977 թվականին։ 1982 թվականին ստացել արաբերեն լեզվի և գրականության բակալավրի դիպլոմ Յարմուկ համալսարանում։ 1987 թվականին ստացել է մագիստրոսի աստիճան, իսկ 1995 թվականին Հորդանանի համալսարանում պաշտպանել է իր դոկտորական աշխատանքը։ 
Աշխատել է Ալժիրի Մոստեղանեմիի համալսարանում, եղել է Կիրառական գիտությունների համալսարանի հոգաբարձուների խորհրդի անդամ։ Հորդանանի Գրողների միության, ինչպես նաև` Իրբիդի Մշակութային ֆորումի անդամ է։ Ամմանի Կանանց ուսումնասիրությունների կենտրոնի և Լիբանանի Արաբական լեզուների միջազգային խորհրդի անդամ է։
2016 թվականի մայիսի 23-ին Յարմուկ համալսարանի նախագահ դոկտոր Ռիֆաթ Ֆաոուրին Նասիրին նշանակել է իր օգնական և Լեզուների կենտրոնի տնօրեն։
2010 թվականին Նասիրը պարգևատրվել է «կնոջ կերպար» կոչումով Արաբ պրոդյուսներների միության կողմից` ՄԱԿ-ի Բնակչության հիմնադրամի հետ համագործակցությամբ հեռուստատեսային աշխատանքի համար։ Նույն տարում նա արժանացել է «Կատարյալ արաբ մայր» տիտղոսին` Քուվեյթ պետության կողմից։ 2016 թվականի սեպտեմբերի 5-ին Լոս Անջելեսի քաղաքապետը Նասիրին պարգևատրել է Հորդանանի կրթության ոլորտում ունեցած ներդրումներն ու ջանքերը գնահատող վկայականով։

## Ծանոթագրություններ

Կատեգորիա:Արաբալեզու գրողներ
Կատեգորիա:Հորդանանի համալսարանի շրջանավարտներ
Կատեգորիա:Հորդանանցի կին գրողներ
Ֆիրուզե Վոքշուրի

**Ֆիրուզե Վոքշուրի** (), հորդանանցի դիվանագետ և հորդանանյան թագավորական ընտանիքի նախկին անդամ։ Արքայազն Ասեմ բին Ալ Նայեֆի նախկին կինն է։

## Ամուսնություն
Նա 1974 թվականին ամուսնացել է արքայազն Ասեմ բին Ալ Նայեֆի հետ։ Նրանք ամուսնալուծվել են 1985 թվականին։ Ամուսնությունից հետո մինչ 2004 թվականը նա կրել է Նորին Թագավորական Մեծություն Հորդանանի Արքայադուստր Ֆիրուզե Վոքշուրի Ասեմ տիտղոսը, որից զրկվել է Հորդանանի թագավոր Աբդալլահ II-ի հրամանով։

Նրա հայրը Համիդ Վոքշուրին է Թեհրանից։

## Երեխաներ
Իր նախկին ամուսնուց ունի 3 աղջիկ․

* Արքայադուստր Յասմին բինթ Ասեմ (ծնվ․՝ հունիսի 30, 1975),
* Արքայադուստր Սարա բինթ Ասեմ (ծնվ․՝ օգոստոսի 12, 1978),
* Արքայադուստր Նուր բինթ Ասեմ (ծնվ․՝ հոկտեմբերի 6, 1982)։

## Կարիերա
Ֆիրուզե Վոքշուրին 1992 թվականից եղել է Մադրիդում Հորդանանի դիվանագիտական ներկայացուցչության կցորդ։

## Արտաքին հղումներ
* Jordan - Al-Hashimi Dynasty: Genealogy

Կատեգորիա:Հորդանանցի արքայադուստրեր
Կատեգորիա:Հորդանանցի կին դիվանագետներ
Միլան Ռադին

**Միլան Ռադին** (), սերբ ֆուտբոլիստ, ղազախական «Ակտոբե» ֆուտբոլային ակումբի կիսապաշտպանն է։

## Կարիերա
Ֆուտբոլով սկսել է զբաղվել սերբական «Բորաց» ակումբում, իսկ հետո տեղափոխվել է «Նովի Սադ», որտեղ անցկացրել է 4 տարի։ 2009 թ․ միացել է Նովի Սադի առաջին թիմին ստորագրելով 3 տարվա պայմանագիր։ 2009/10 մրցաշրջանի ընթացքում վարձավճարով խաղացել է սերբական «Յուգովիչ Կաչ» ակումբում։ Յուգովիչի կազմում 8 խփած գնդակներով կարողանում է դառնալ թիմի լավագույն խաղացողը։ «Սենտա» և «Ռադնիչկի» ակումբներում հաջող մրցաշրջաններ անցկացնելուց հետո տեղափոխվում է «Մլադոստ»։ 2015/16 մրցաշրջանի ընթացքում չի խաղացել, դատարանում հայց է ներկայացրել ակումբի դեմ և ձմեռային ընդմիջման ժամանակ ազատ ֆուտբոլիստի կարգավիճակով լքել է ակումբը։

2016 թ․ հունվարին հայտնվեց ռուսական «Արսենալ» ակումբի ուշադրության կենտրոնում, Կիպրոսում մասնակցեց երկու ստուգողական հանդիպման, սակայն չմիացավ թիմին։

## Նվաճումներ
 **Մլադոստ (Լուչանի)**
* Սերբիայի առաջին լիգայի հաղթող ֊ 2013/14

## Ծանոթագրություններ

## Արտաքին հղումներ
* Ռադինը transfermarkt.com կայքում
* Ռադինը soccerway.com կայքում
* Ռադինը utakmica.rs կայքում

Կատեգորիա:Պարտիզան Բելգրադի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Դինամո Թբիլիսիի ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Վոժդովացի ֆուտբոլիստներ
Կատեգորիա:Դինամո Բաթումի ֆուտբոլիստներ